Daurene Lewis

Daurene Elaine Lewis,  (Manom 9, 1943 – Milatok 26, 2013), nopo nga songulun politikan om pondidik mantad Canadian. Isido nopo nga Luguan Bandar tondu kikulit oitom di kumoiso mantad Kanada.

 Koposion pogulu om pondidikan 
Nosusu is Lewis id Annapolis Royal, Nova Scotia ontok toun 1943. Yau nopo nga kipusakag do tulun Afrika-Amerika Loyalist ii pinobibas om miniyon id Annapolis Royal ontok toun 1783. Isido nogi nga kisakag do Rose Fortune, songulun bansa Virginia ii suminiliu do pulis tondi id Amerika Utara.

Nokosiliu isido do noos di nokodopitor, minanganu yau do diploma pongia'an id Universiti Dalhousie, Sarjana Pentadbiran Perniagaan id Universiti Saint Mary, om ontok toun 1993 nakaanu do ijazah kodokutulan id suang surat koulunan mantad Universiti Mount Saint Vincent .

Kalaja Pulitik
Kaampayatan pulitik nokoimagon koiso nopo di Daurene nga ontok toun 1979, soira monongkiala isido montok jawatan puru majlis bandar id Annapolis Royal. Isu-isu nopo di maan disido pinggisamai nga kohompit no popoingkawas kopurimanan kokomoi sajara kinoyonon dii om nogi goos mononduli om manampasi kawagu komuniti kinoyonon. Pinosiliu isido sabaagi mongunguhup datuk bandar ontok toun 1982 Lawlor, Allison (February 12, 2013). "She was Canada's first black female mayor", The Globe and Mail, p. S8. om momuru miampai di Mayor George Richardson.

Ontok toun 1984, nopili i Daurene sabaagi Datuk Bandar Annapolis Royal, poposiliu disido sabaagi tondu kikulit oitom koiso i nosiliu datuk bandar id Kanada.

Minampayat i Daurene id pulitik taang wilayah id suang kopomilian toun 1988, nga au nakalantoi soira monongkiala montok mongobi Annapolis West id Dewan Undangan Negeri Nova Scotia montok Parti Liberal. Isido nopo nga tondu kikulit toitom koiso id Nova Scotia i monongkiala id suang kopomilian taang wilayah.

Kalapas pulitik
Koumbal isido momuru sabaagi monunuhu eksekutif Centre for Women in Business id Mount Saint Vincent University. Isido nogi nga luguan sikul montok Kampus Institut Teknologi dan Kampus Akerley id Nova Scotia Community College. Ontok toun 2001, nosiliu isido momuruan wanan koiso kipusakag Afrika kanada id suang sajara kolej diti. Koumbal isido monimbaba timpu momuru di tanaru sabaagi puru lembaga monunuhu Canada Post om nogi Majlis Penasihat Order of Canada id siriba Gabenor Jeneral. Suai ko ii, nokohompit nogi isido id nuludan eksekutif Vanier Institute of the Family om Maritime Conservatory of Performing Arts. Isido nogi nga puru do International Women's Foundation.

Minidu pogun isido id iso lamin pongusapan Halifax ontok toun 2013."Respected trailblazer Daurene Lewis dies". The Chronicle Herald, January 27, 2013.

Kepujian, Darjah Kebesaran, Anugerah om Pengiktirafan
Ontok toun 1994, pinosuang i Daurene id suang Wall of Honour hilo Black Cultural Centre. Ontok toun 1995, nokotorimo isido United Nations Global Citizenship Award. Ontok toun 1998, noonuan isido gaa' do Progress Club of Halifax Woman of Excellence montok kategori Hal Ehwal Awam om Komunikasi. Ontok toun 2002, pinosiliu isido sabaagi Order of Canada om nokotorimo nogi do gaa sukarelawan YWCA. Nokotorimo nogi isido do Queen's Jubilee Medal om Queen Elizabeth II Diamond Jubilee Medal.

Ontok toun 2018, pinungaranan o plaza Dewan Bandaran Annapolis Royal tumanud ngaran disido id iso majlis kopoimaganan i kiwaa nogi pongintalangan kokomoi arca bust gangsa asil karya pengukir Ruth Abernethy.

 Sukuon 

Noputan labus
Biography from Dalhousie University